Diari Oficial de la Generalitat Valenciana


Sumari del DOGV 1991, del 25-03-1993 (1993/827488)

ORDRE 17 de febrer de 1993, de la Conselleria de Cultura, Educació i Ciència, per la qual fa pública la convocatòria de subvencions a associacions juvenils per a 1993.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/17/(1)/dof/vci/html**

### Dades del document

Número de DOGV
:   1991

Data del DOGV
:   25-03-1993

Secció del DOGV
:   DISPOSICIONS GENERALS

Número del document
:   1993/827488


Data del document
:   17-02-1993

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 17 de febrer de 1993, de la Conselleria de Cultura, Educació i Ciència, la qual fa pública la convocatòria de subvencions a associacions juvenils per a 1993.  
La Llei de la Generalitat Valenciana 4/1989, de 26 de juny, de creació de l'Institut Valencià de la Joventut, assenyala, entre les funcions d'aquest organisme, el suport econòmic al desplegament de les iniciatives i els projectes de les associacions juvenils inscrites en el Cens d'Associacions Juvenils de la Comunitat Valenciana.  
Així, i fent ús de les competències que em confereix l'article 35 de la Llei 5/1983, de la Generalitat Valenciana, de 30 de desembre, del Govern Valencià,  
ORDENE  
Primer  
L?Institut Valencià de la Joventut (IVAJ), dins dels límits pressupostaris aprovats amb aquesta finalitat, concedirà subvencions a les associacions juvenils i entitats prestadores de serveis a la joventut de la Comunitat Valenciana.  
Segon  
Seran concedides les subvencions a càrrec de les línies de subvenció del pressupost de despeses de l?Institut Valencià de la Joventut:  
- Programes generals i específics d'activitats: 401/000/93.  
Import global màxim: 02.860.634 PTA.  
- Programa d'equipaments: 701/000/93.  
Import global màxim: 94.832.321 PTA.  
Tercer  
1. Podran sol·licitar subvencions, d'acord amb el que disposa aquesta convocatòria, les entitats inscrites en el Cens d'Associacions Juvenils i Entitats Prestadores de Serveis a la Joventut de la Comunitat Valenciana amb un àmbit d'actuació provincial o autonòmic.  
2. Les entitats podran sol·licitar-les per als programes següents:  
a) Programa general d'activitats.  
b) Programes específics d'activitats.  
c) Programa anual d'equipament.  
3. Els grups, les agrupacions, els centres, les organitzacions i les associacions que pertanyen a moviments, federacions i coordinadores amb personalitat jurídica pròpia, hauran de tramitar les sol·licituds per a qualsevol programa a través d'ells.  
4. Les associacions i les entitats inscrites en el cens que tinguen un àmbit d'actuació municipal o comarcal, dirigiran les seues sol·licituds a les respectives diputacions provincials. L?IVAJ trametrà a les diputacions les sol·licituds que no entren dins de l?àmbit de les seues competències.  
5. Queden excloses del que disposa aquesta convocatòria les entitats que desenvolupen la seua activitat preferentment en l?àmbit universitari.  
Quart  
1. Les subvencions contribuiran al finançament dels programes esmentats en l'apartat 2 del punt 3 d'aquesta ordre, i cobriran la diferència entre l'aportació de l'entitat sol·licitadora i el pressupost total necessari per al desplegament dels programes, fins a un màxim del 60%.  
2. No es concedirà subvenció a les entitats amb els programes d'activitats següents:  
- Les activitats que promoguen o justifiquen qualsevol forma de discriminació per raó de raça, sexe, religió o qualsevol altra que atente contra els drets fonamentals de la persona.  
- Les activitats acadèmiques.  
- Els viatges desproveïts d'un clar interès cultural i social.  
- Les activitats amb finalitat lucrativa.  
- Les activitats que no estiguen adreçades a la formació dels joves per a la seua participació en la vida comunitària.  
- Aquelles que fomenten o puguen incitar, directament o indirecta, l?ús de drogues, alcohol o tabac, o aquelles que en realitzen apologia del consum.  
- Els programes que no reunesquen les característiques tècniques que n'asseguren la realització.  
Cinquè  
1. Les sol·licituds es presentaran en imprès normalitzat (exemplar triplicat) que facilitaran les direccions territorials de Cultura i Educació. La sol·licitud haurà d'anar acompanyada de la documentació següent:  
- Fotocòpia del DNI del/de la president/a.  
- Compte de resultats del 1992 i pressupost per al 1993.  
- Memòria de les activitats realitzades el 1992, només per a aquelles entitats que no van rebre subvenció el 1992.  
- Un exemplar de cadascuna de les publicacions realitzades des de l'1 de gener de 1992  
- Relació de tots els domicilis socials de l?entitat.  
- Fotocòpia de la fitxa d'obertura del compte corrent o llibreta d'estalvis on se sol·licite l?ingrés de la subvenció (les entitats que siguen seccions juvenils, departaments o secretaries de joventut, d'altres organitzacions hauran de tenir el compte a nom de la secció, departament o secretaria, i les persones autoritzades hauran de ser les responsables de l?àrea de joventut).  
2. Les entitats, segons la subvenció sol·licitada, presentaran:  
- Un programa d'activitats, que haurà d'incloure les característiques tècniques que n'acrediten la realització: personal responsable, infrastructures, periodicitat i descripció de les activitats, les característiques dels beneficiaris, els pressuposts i els llocs en es realitzaran les activitats, i l'aportació de l?entitat i els participants.  
- Un programa d'activitats específiques, que haurà d'incloure les característiques tècniques que n'acrediten la realització: personal responsable, infrastructures, periodicitat i descripció de les activitats, les característiques dels beneficiaris, els pressuposts i els lloes en es realitzaran les activitats, i l'aportació de l?entitat i els participants.  
- Un programa d'equipaments, que inclourà una descripció de les característiques tècniques i les prestacions, el cost i l'aportació de l?entitat.  
3. Les entitats sol·licitadores hauran de presentar tota la documentació requerida a les direccions territorials de Cultura i Educació; als centres d'informació de l?Oficina d'Informació, Iniciatives i Reclamacions de la Generalitat Valenciana, o bé s'hi enviaran per qualsevol dels procediments establerts en l'article 66 de la Llei de Procediment Administratiu.  
Sisè  
El termini de presentació de sol·licituds serà de trenta dies hàbils, comptadors des de l?endemà de la publicació d'aquesta ordre en el Diari Oficial de la Generalitat Valenciana.  
Setè  
Es crea la comissió d'avaluació per a l?estudi i la valoració de les instàncies presentades, que estarà integrada pels membres següents:  
- El Secretari Tècnic de l?Institut Valencià de la Joventut.  
- Dos tècnics de l?Institut Valencià de la Joventut designats pel Director General  
- Tres representants del Consell de la Joventut de la Comunitat Valenciana.  
La comissió elevarà una proposta al Director General de l?Institut Valencià de la Joventut, el qual la resoldrà.  
Vuitè  
1. Per a la concessió de subvencions als programes generals d'activitats, seran tinguts en compte els criteris següents:  
a) Edat dels beneficiaris:  
- Menors de 15 anys, 1 punt.  
- De 15 a 20 anys, 5 punts.  
- De 21 a 25 anys, 4 punts.  
- De 26 a 29 anys, 2 punts.  
b) Percentatge de finançament propi:  
- Fins al 60%,1 punt.  
- Des del 70%,3 punts.  
c) Implantació territorial:  
- De 5 a 10 municipis, 1 punt.  
- De 10 a 20 municipis, 2 punts.  
- De 20 a 50 municipis, 3 punts.  
- Més de 50 municipis, 5 punts.  
d) Tipus d'activitats. Fins a 15 punts:  
d-1) Entitats prestadores de serveis a la joventut, organitzacions i associacions juvenils de caràcter social: d?1 a 15 punts, valorant-ne el programa d'activitats.  
d-2) Organitzacions polítiques juvenils: d?1 a 10 diputats a les Corts Valencianes, 1 punt; d?1 1 a 20 diputats a les Corts Valencianes, 3 punts; de 30 a 40 diputats, 5 punts; més de 40 diputats, 7 punts; els altres 8 punts s'adjudicaran valorant-ne els programes.  
e) Tenir centre d'informació juvenil integrat dins de la Xarxa de Centres i Punts d'Informació Juvenil de la Comunitat Valenciana, 5 punts.  
f) Valoració de les publicacions realitzades des de l'1 de gener de 1992, fins a 5 punts.  
g) Nombre de consells de joventut, a la Comunitat Valenciana, dels quals és membre l?entitat:  
- D'1 a 3 consells, 1 punt.  
- De 3 a 6 consells, 2 punts.  
- Més de 6 consells, 3 punts.  
h) Tenir àmbit autonòmic 10 punts.  
i) Valoració del grau d'utilització del valencià en les publicacions, fins a 5 punts  
2. Les entitats podran presentar programes específics d'actuació en els camps següents:  
- Foment de la inserció laboral dels joves.  
- intercanvis amb entitats estrangeres de característiques semblants.  
- Extensió de l'associacionisme entre joves amb risc d'exclusió social.  
- Promoció de la igualtat de la dona jove.  
- Promoció del medi ambient.  
- Promoció d'hàbits de vida saludable entre els joves.  
La comissió avaluadara proposarà la concessió de les subvencions a aquests programes tenint en compte la incidència en el conjunt de la població juvenil, la implantació i representativitat de l?entitat i les característiques tècniques dels programes presentats.  
3. Les entitats d'àmbit provincial i autonòmic podran presentar programes d'equipament en els camps següents:  
- Adquisició i/o reforma d'immobles per a seus associatives i instal·lacions de temps lliure.  
- Equip informàtic i de comunicació, només per a aquelles entitats que tinguen seu pròpia.  
Novè  
Les entitats a les quals haja estat concedida subvenció la rebran sempre que acomplesquen les instruccions que estiguen determinades en la resolució d'adjudicació. La documentació per a la justificació es presentarà abans de l'1 de novembre de 1993. El pagament de les subvencions es realitzarà d'acord amb la Llei de Pressupostos de 1993 i el que determine la resolució d'adjudicació.  
Si no se n'efectua la justificació, es perdrà la subvenció.  
Deu  
1. Els beneficiaris de subvencions hauran de complir les obligacions següents:  
a) Comunicar les modificacions que es produesquen en el desplegament del programa subvencionat.  
b) Presentar declaració de les subvencions rebudes d'altres entitats.  
c) Admetre la presència de supervisors de l?Institut Valencià de la Joventut.  
d) Fer constar, en tot el material imprès que s'utilitze en les activitats corresponents, la col·laboració de l?Institut Valencià de la Joventut.  
e) Acreditar, en la forma que determine la Conselleria d'Economia i Hisenda, que l?entitat es troba al corrent de les seues obligacions tributàries i davant de la Seguretat Social.  
f) Dur una comptabilitat composta pel diari general d'operacions, el balanç i el compte de resultats de l?exercici subvencionat.  
2. L'Institut Valencià de la Joventut, si s'escau, podrà anul·lar totalment o parcialment la subvenció atorgada quan l'activitat no es realitze d'acord amb el programa que fou objecte de subvenció, o la subvenció rebuda no estiga convenientment justificada, segons la convocatòria anterior.  
DISPOSICIONS FINALS  
Primera  
Autoritze l'Institut Valencià de la Joventut perquè, dins de l'àmbit de les seues competències, dicte les resolucions necessàries per a dur terme allò que disposa aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 17 de febrer de 1993.  
El Conseller de Cultura, Educació i Ciència,  
ANDREU LOPEZ I BLASCO


Còpia Permalink ELI